Krajevna skupnost Begunje

Svet krajevne skupnosti

Datum: 24.02.2020

**Z a p i s n i k**

**9. redne seje sveta KS, ki je bila 24.02.2020 ob 18,00 uri**

**v pisarni krajevne skupnosti**

**Prisotni:** Jože Hajnrihar, Marija Hrovat, Sandi Jurejevčič, Matevž Langus, Tjaša Legat, Liljana

Leš, Mojca Markič, Vesna Papler, Jožica Režonja in Matjaž Trček

**Odsotni:** Janez Gašperin

Predsednica je predlagala

**Dnevni red:**

1. Potrditev zapisnika 8. redne seje sveta KS Begunje
2. Poročilo predsednice o izvedenih delih na območju KS Begunje v letu 2019
3. Proračun za KS Begunje za leto 2020 in načrtovane investicije
4. Poročilo inventurne komisije (Ga. Mojca Markič)
5. Razno (tekoča problematika, krajevni praznik, obravnava vlog, prošenj…)

Predlagan dnevni red je bil sprejet brez dopolnitev vendar s spremembo obravnave vrstnega reda točk.

**Ad.3.:** Proračun za leto 2020 je v prilogi original zapisnika; v tabeli manjka podatek o sredstvih za vzdrževanje spominskih obeležij in bo vključen naknadno. Razvidno je, da je skupaj s presežkom iz leta 2019 v višini 9.279,88 €, planiranih 71.504,62 € prihodkov.

Presežek je bil razporejen po postavkah in sicer:

* za delovanje 4.300,00 €
* za investicije 4.400,00 €
* za otroško igrišče 579,88 €.

Za investicije imamo na voljo 33.451,88 € in za porabo teh sredstev je potrebno narediti plan. Določene zadeve se vlečejo že dalj časa, nekaj jih je ostalo nerealiziranih v lanskem letu. Člani sveta so za svoje vasi pripravili popis potreb oz. predlogov za vključitev v plan.

Plan del se bo usklajeval z občino Radovljica predvidoma v mesecu marcu.

Predsednica prisotne seznani, da so določene zadeve v pristojnosti oz. upravljanju Komunale, ki določene stvari že ureja (odvodnjavanje na Mlaki), prav tako naj bi popravila rake pri Gradišarju; določene bo urejala občina. Obljubljena je obnova še enega mostu.

Stanje mostov je pregledal Sandi Jurejevčič in ocenil:

- most pri župnišču je v najslabšem stanju – beton razpada

- most pri Tomažinovi žagi potrebuje novo ograjo, potrebna je obnova opornega zidu, ki je v proračunu OR v planu za leto 2021

- most pri Bizjaku, ki je dokaj v redu, potrebno je zakrpati eno luknjo.

Predlagano je bilo naj se preveri možnost obnove dveh mostov (pri župnišču in Bizjaku).

Namestile naj bi se tri solarne svetilke na mestih, kjer javna razsvetljava na možna in sicer na lokacijah:

* za Elanom na cesti skozi Zgošo
* pri eko otoku v Zapužah
* na križišču Zapuže- Begunje-Hlebce

V nadaljevanju so prisotni opozorili na poškodbe cest, bankin,.. kar zajema tekoče vzdrževanje utrjenih javnih površin in predlagali dopolnitev prometne signalizacije z znaki.

Postavljeno je bilo vprašanje glede omejitve hitrosti na 30 km/h, kako ustaviti prehitre voznike (stacionarni radar, premični radar,..).

**Ad.2.:** Poslovno poročilo za leto 2019 vsebuje finančne podatke iz katerih so razvidni prihodki in odhodki in presežek v višini 9.279,88 €.

Poslovno poročilo vključuje tudi podatke o opravljenih nalogah in nalogah v letu 2020 in naprej.

Poslovno poročilo je bilo poslano na OR in članom sveta KS.

**Ad.4.:** Inventurna komisija v sestavi Mojca Markič, Tjaša Legat in Janez Gašperin je 5.02.2020 opravila inventuro osnovnih sredstev in predlagala odpis zabojnika za posipni material iz Zgoša.

**Ad.1.:** Člani sveta so zapisnik 8. redne seje prejeli in niso imeli pripomb.

**Sklep št.1.: Sprejme in potrdi se zapisnik 8. redne seje sveta KS.**

**Ad.5.:**

a) Predsednica prisotne prosi za predloge kako praznovati krajevni praznik. Predlagano je bilo:

- nastop KD dr, J. Prešerna z novo igro in kulturni program

- športne igre

- priznanja zaslužnim krajanom

- natečaj za urejeno hišo – v preteklosti je to izvajajo TD

Prisotni so bili mnenja, da je treba praznik praznovati na določen datum t.j. 4. maj.

**Sklep št.2.: Krajevni praznik se s priložnostno prireditvijo praznuje na določen datum t.j. 4. maj.**

**Za nastop KD dr. J. Prešerna z novo igro se s predsednico KS dogovori Jožica Režonja.**

b) Dobili smo pobudo za dopis občini v zvezi z ravnanjem z odpadki na lokaciji Begunje 47 s fotografijami stanja v prilogi.

V razpravi, ki je sledila informaciji je bilo govora o divjih odlagališčih, odlaganju odpadkov na neprimernih mestih, odlaganju odpadkov poslovnih subjektov na eko otoke,…, na kar težko vplivamo, saj je to stvar odnosa posameznika do urejenega okolja, narave.

c) Liljana Leš sprašuje katera so zemljišča, ki jih je občina razlastila. To so zemljišča ob cesti mimo Elana.

Seja je bila zaključena ob 20,15 uri.

Zapisala: Predsednica sveta KS:

Jožica Hrovat Marija Hrovat